kardosdrur/scandi-wiki huggingface dataset:
På vej mod Mars

På vej mod Mars er en film instrueret af Robert Fox efter eget manuskript.

Handling 
Hvor ender universet? Er der liv derude? I denne dokumentarfilm fortæller forfatteren Inge Eriksen, astrofysikeren Jens Martin Knudsen og professor Holger Bech Nielsen om livet i rummet. Inge Eriksen har i sine romaner rejst i både tid og rum og er ikke i tvivl om, at menneskets fremtid er galaktisk. Bech Nielsen mener også, at det er muligt at kolonisere rummet, men undrer sig over, hvorfor Sydpolen så ikke allerede er overbefolket. Astrofysikeren arbejder mest konkret med forskningsrejser til Mars og forklarer, at vi forsker i liv på Mars for bedre at forstå os selv og livets begyndelse her på Jorden.

Referencer

Eksterne henvisninger 
 

Danske film fra 1995

Mars
Dokumentarfilm fra Danmark
Hvad nu Bhatso?

Hvad nu Bhatso? er en film instrueret af Anette Tony Hansen efter manuskript af Niels Lund.

Handling 
Bhatso betyder "gave", så Bhatsos forældre må have været glade for at få ham. Men de er nu begge døde af AIDS. Det betyder, at Bhatso og hans lillesøster Emily må flytte til en ny familie i en anden landsby. Mest savner Bhatso vennen Dalitso, som han dog er i en slags kontakt med gennem lertelefoner, som drengene sammen har lavet. I den nye familie møder Bhatso pigen Alima, som bliver hans nye veninde og fortrolige. Sammen tager de med Alimas far til Malawisøen, hvor han får en dejlig oplevelse og også møder Dalitso igen. En stemningsfuld saga i børnehøjde om stille smerte og endelig erkendelse af livets vilkår. Den giver både et fint indblik i livet i en afrikansk landsby og fortæller samtidig en universel historie. Ulandskalenderfilm 1997 fra Malawi i tre episoder.

Referencer

Eksterne henvisninger 
 

Danske film fra 1997

Malawi
Dokumentarfilm fra Danmark
Filmdagbog fra Thy

Filmdagbog fra Thy er en dansk dokumentarfilm fra 1972 med instruktion og manuskript af Niels Schwalbe.

Handling 
Dagbog fra Thylejren filmet med kamera og optaget med båndoptager.

Referencer

Eksterne henvisninger 
 

Danske film fra 1972

Dokumentarfilm fra Danmark
Mit navn er Christensen

Mit navn er Christensen er en film instrueret af Ingolf Boisen efter eget manuskript.

Handling 
Christensen er værkfører på en fabrik. Han har nok hørt om civilforsvaret, men synes ikke, det er noget, der kommer ham ved. I hvert fald er det vel tidsnok at komme med, når det bliver aktuelt. Lederen af virksomhedens bedriftsværn får ham dog til at indse, at det er for sent at skulle til at finde ud af, hvad man skal gøre, når katastrofen er der, og Christensen melder sig sammen med sin gode ven og arbejdskammerat, Jørgensen, til bedriftsværnet og kommer til at deltage i forskellige øvelser.

Referencer

Eksterne henvisninger 
 

Danske film fra 1953

Dokumentarfilm fra Danmark
Cecilies verden

Cecilies verden er en dansk dokumentarfilm fra 1998, der er instrueret af Anja Dalhoff.

Handling 
Cecilie er en pige på seks år, der fra fødslen er fysisk og mentalt skadet på grund af moderens stof- og alkoholmisbrug. Cecilies biologiske mor begik selvmord umiddelbart efter fødslen, og Cecilie har, siden hun var halvandet år, boet hos en plejefamilie. Filmen følger Cecilie i hendes hverdag, med familien og i børnehaven, hvor hun på trods af sit handicap er glad og klarer sig godt.

Referencer

Eksterne henvisninger 
 

Danske film fra 1998

Dokumentarfilm fra Danmark
Børn under jorden

Børn under jorden er en dansk dokumentarfilm fra 1998, der er instrueret af Helle Hansen.

Handling 
Fatima er en 32-årig kvinde fra Syrien, der sammen med sine tre døtre har levet under jorden i Danmark i mere end et år, fordi hun ikke uden fare for sit liv kan vende tilbage til sin voldelige mand i Syrien. Filmen er en beretning om menneskeskæbner i dagens Danmark, hvor illegale flygtninge er et voksende fænomen

Referencer

Eksterne henvisninger 
 

Danske film fra 1998

Flygtninge
Dokumentarfilm fra Danmark
Giro 9 kalder

Giro 9 kalder er en film instrueret af Svend Aage Lorentz efter eget manuskript.

Handling 
I anledning af Landbohøjskolens 20 års jubilæum.

Referencer

Eksterne henvisninger 
 

Dokumentarfilm fra Danmark
Danske film fra 1958
100 års barndom: 1980-1990 - Fattig-firserne eller forandrings-firserne

100 års barndom: 1980-1990 - Fattig-firserne eller forandrings-firserne er en dokumentarfilm instrueret af Marianne Kemp efter manuskript af Johannes Møllehave.

Handling 
Børnene er i fokus i denne beretning om et århundrede, der for første gang i historien kan skildres i levende billeder. En filmmosaik i ti dele bestående af private og professionelle filmoptagelser, samt udsagn fra vidner, der var børn dengang. Firserne er præget af angst og intolerance og forskellen mellem rig og fattig er igen mærkbar. Gæstearbejdere fra andre lande er nu kommet for at blive. Førhen protesterede unge med blomster og slagord. Nu står den på brosten, tåregas og husbesættelser. Håret farves og rotter bliver et kæledyr. Mange børn oplever forældrenes skilsmisse - og bliver delebørn. Stormagterne opruster, og mange danskere mister troen på fremtiden. Optimismen blomster op igen, da Berlinmuren falder i 1989.

Referencer

Eksterne henvisninger 
 

 

Danmark i 1980'erne
Danske film fra 1997
Dokumentarfilm fra Danmark
The last stranger

The last stranger er en film instrueret af Karin Westerlund efter manuskript af Karin Westerlund.

Handling 
Hvem er den fremmede? Er det dig? Eller er det mig? Fremmedhed begynder med, at man føler sig fremmed overfor sig selv. Derefter bliver man det overfor et andet menneske, et andet land, en anden kultur, en anden religion ... Filmen »The Last Stranger« undersøger denne kæde af fremmedhed og giver et bud på, hvordan man kan opløse den. Tolv skandinaver og tolv arabere taler lige fra hjertet og direkte ind i kameraet. De blandes sammen. Billeder fra her og der dukker op og forsvinder. Følelsen der bliver tilbage er lyst. Lysten til andre mennesker.

Referencer

Eksterne henvisninger 
 

Danske film fra 1998

Dokumentarfilm fra Danmark
Fremtiden er begyndt

Fremtiden er begyndt er en dansk dokumentarfilm fra 1998, der er instrueret af Lars Brydesen efter manuskript af Halfdan Muurholm.

Handling 
Er det muligt for mennesker i et højteknologisk samfund at leve som en del af naturgrundlaget uden at forkaste det moderne samfunds muligheder? Denne dokumentarfilm opsøger danske pionerer, der er kommet langt i bestræbelserne på at tilpasse deres livsstil et bæredygtigt samfund. Rundt omkring i landet bliver der eksperimenteret med sociale og økologiske livsprocesser. I det økologiske samfund i Torup, der ligner en mellemting mellem en middelalderby og Månebase Alpha, eksperimenteres der med forskellige lavenergiboliger. Udgården i Lading er andelsboliger med landbrug, og i Andelssamfundet i Hjortshøj stræber beboerne efter med tiden kun at arbejde fire timer om dagen, - med overskud til det gode liv.

Referencer

Eksterne henvisninger 
 

Danske film fra 1998

Dokumentarfilm fra Danmark
Sølv giver arbejde

Sølv giver arbejde er en dokumentarfilm fra 1942 instrueret af Mogens Skot-Hansen.

Handling 
4000 menneskers eksistens afhang under krigen af, at folk solgte deres gamle sølv- og guldting til omsmeltning. Det var afgørende, at de mange specialister i den danske sølv- og guldvareindustri ikke på grund af arbejdsløshed mistede deres færdighed eller forlod faget, hvis vi i fremtiden skulle hævde dansk sølvvarekunsts førerstilling.

Referencer

Eksterne henvisninger 
 

Danske film fra 1942
Danmark under 2. verdenskrig
Dokumentarfilm fra Danmark
Addicted to solitude

Addicted to solitude er en dokumentarfilm instrueret af Jon Bang Carlsen efter eget manuskript.

Handling 
Jeg rejste i Sydafrika for at finde en hvid familie på en øde farm og lave en film om, hvordan de har klaret omstillingen fra apartheid til demokrati. Men det varede ikke længe, før jeg var faret vild, både på de endeløse sydafrikanske landeveje og i mit eget sind. Sådan siger Jon Bang Carlsen om »Addicted to solitude«, der i virkeligheden er skitserne til en film, der aldrig blev til noget. Filmen er et portræt af to hvide kvinder med forskellig baggrund. Det, de har til fælles, er ensomheden, og oplevelsen af store tab i livet. Fælles er de også om at tilhøre det hvide mindretal i Sydafrika, hvis verdensbillede rystes efter apartheids fald.

Referencer

Eksterne henvisninger 
 

Dokumentarfilm fra Danmark
Danske film fra 1999
Film instrueret af Jon Bang Carlsen
Gaias børn

Gaias børn er en dansk dokumentarfilm fra 1998, der er instrueret af Bente Milton efter eget manuskript.

Handling 
Menneskets fascination af såkaldte vanskabninger, har dybe rødder i vor fælles fortid. På baggrund af den historiske samfundsudvikling fra antikken og frem til i dag, portrætterer filmen en række mennesker der lever med alvorlige fysiske misdannelser. Samtidig lægges der op til en etisk debat om den moderne genteknologis muligheder for at frasortere "genetiske fejltagelser" allerede i livets tidligste faser.

Referencer

Eksterne henvisninger 
 

Danske film fra 1998

Dokumentarfilm fra Danmark
Billeder fra Island

Billeder fra Island er en dokumentarfilm fra 1939 instrueret af Andreas M. Dam.

Handling 
Kopi 102: En bog, "Islands saga". Bogen åbnes: "Vulkanernes ild og Jøklers is formede landet, I årtusinder ukendt og ubeboet. "År 874 drager Ingolf til Island hvor han bosætter sig og tager land" osv. (tekst) Islandsk landskab i morgengry, Vikinger ankommer i både til Island. Vandfald, fosser, fjelde hyllet i tåge. Geysir springer, Gullfoss. Myvatns landskaber. 3 svaner i flugt. Skulptur i Reykjavik af Leif Eriksson. "Island i dag": Flybilleder af landskaber med vige, fjeldrygge, flybilleder over Reykjavik (RKV) Gadeliv i RKV med biler, Skibet "Dr. Alexandrine" ved kaj. Havneliv med fiskere. Busstation. Varme kilder, udendørs storvask i varm kilde i et "vaskeapparat". Moderne svømmepool i RKV. Svømmere i friluftsbad. En privat swimmingpool: "Her tager husassistenten et morgenbad i villaens private svømmebassin" (tekst) Villa og swimmingpool med husassistent og frue. "Store drivhusanlæg forsyner Island med druer, grøntsager." (tekst) Unde piger spiser af drueklaser. Bil i landskab til Tingvallasletten. Div landskaber. Myvatn nationalpark og lavalandskaber. Elve med springende laks. Lystfiskere med "fluer" i hatte. Lystfiskere i lakseå. Heste i landskab, gård i islandsk landskab. "116.000 indbyggere, 50.000 heste og 600.000 får" (tekst) Hø samles sammen, hø slåes med le. Hølæs på heste. Kornmarker RULLE 2: Vandflyver letter. Har nummer 84 (samme som i filmen Geodætisk Institut, Island 1937)) Flyoptagelser: Fra Akureyri flyves over fjelde mod havet, fuglefjelde. Fiskefartøjer: "Fiskeri er Islands hovederhverv. Alene sildefiskeriet indbringer på et par sommermåneder 20-25 millioner kr til Island" (tekst) Havbilleder med mange fiskefartøjer. "Sildestimer kruser vandoverfladen" Sildefiskeri: Både samarbejder med not net og fanger sild i fælles rundkreds, "strammer" nettet og store mængder sild hives op af havet. Sild: tæt og totaler. Lasten sejles ind til Siglufjord, "Islands hovedkvarter for sildeindustrien" Arbejsliv / stor travlhed i Siglufjord. De forskellige arbejdsprocesser for mænd/kvinder unge/gamle skildres - sildes renses, saltes og kommes i tønder. Søndagspromenade i Siglufjord, bjerge af sildetønder. Får i landskab. "Når efteråret nærmer sig drives får og heste sammen." Der optræder en bil flere gange i optagelserne har nummer A3. Fåreflokke/hesteflokke drives i fold. Aftenstemningsbilleder fra Island.

Referencer

Eksterne henvisninger 
 

Danske film fra 1939

Island
Dokumentarfilm fra Danmark
Feriebørn

Feriebørn er en dansk dokumentarfilm fra 1949, der er instrueret af Ove Sevel.

Handling 
En opfordring til landboerne om at give et københavnerbarn en ferieplads. Man ser nogle ferietogs afgang med de mange glade børn.

Referencer

Eksterne henvisninger 
 

Danske film fra 1949

Propagandafilm fra Danmark
Dokumentarfilm fra Danmark
Børn
Aalens Livsmysterium

Aalens Livsmysterium er en film instrueret af Holger-Madsen efter manuskript af Åge Vedel Tåning.

Handling 
Fiskeriet indbragte 39,6 millioner kr. i 1936, heraf udgjorde ålefiskeriet 13%.

Referencer

Eksterne henvisninger 
 

Dokumentarfilm fra Danmark
Danske film fra 1937
Ålefisk
Film instrueret af Holger-Madsen
Samfundets yngste

Samfundets yngste er en film instrueret af Erling Wolter efter manuskript af Erling Wolter.

Handling 
Mange steder i Danmark er der vuggestuer, børnehaver og fritidshjem, hvor udearbejdende mødre kan få deres børn anbragt under betryggende forhold, og hvor børnene ikke alene er i specialuddannede menneskers varetægt, men også under lægetilsyn. Selvom man ikke har institutioner nok til at tilfredsstille det store behov, har man dog udviklet den forebyggende børneforsorg på en måde, der har vakt interesse ikke alene i pædagogisk og socialt interesserede kredse her i landet, men også i udlandet. Filmen giver et indtryk af det arbejde, der udføres, særligt i børnehaverne, og det liv, der leves her, afpasset efter barnets behov og bygget på den moderne pædagogiks erfaringer. Og i fritidshjemmet møder vi skolebørn både i arbejde, ved lektielæsning og i leg. Filmen slutter med et besøg på en feriekoloni, hvor børnehavnes børn henter kræfter og sundhed under et sommerophold.

Referencer

Eksterne henvisninger 
 

Danske film fra 1954

Dokumentarfilm fra Danmark
Denmark grows up

Denmark grows up er en dansk dokumentarfilm fra 1947, der er instrueret af Hagen Hasselbalch efter manuskript af Astrid Henning-Jensen.

Handling 
Filmen fortæller om, hvad der i Danmark gøres for mødre og børn. Man overværer først uddannelsen på jordemoderskolen og derefter skildres sundhedsplejerskernes uddannelse. Man ser, hvorledes de i barnets første år tilser det og bistår moderen med råd og vejledning. Efter et besøg i en moderne børnehave skildres forsorgen for blinde, døvstumme og invalide børn, og til sidst vises glimt fra arbejdet i en moderne skole.

Referencer

Eksterne henvisninger 
 

Danske film fra 1947

Dokumentarfilm fra Danmark
Fremskridt - et nyt årtusinde

Fremskridt - et nyt årtusinde er en dokumentarfilm fra 1999 instrueret af Peter Engberg efter eget manuskript.

Handling 
Går det godt, hvis vi fortsætter med samme hastighed i samme retning, eller bør vi ændre kurs?, spørger vor tids mest berømte eventyrer, leder af Kontiki-ekspeditionen, Oscar-modtager, antropolog og forfatter Thor Heyerdahl i filmen. Instruktøren stiller spørgsmålet "Hvad er det virkelige fremskridt for dig?" til en række af verdens mest respekterede politikere, eksperter og forfattere, blandt andre: Dalai Lama, Mikhail Gorbatjov, Deepak Chopra, Peter Ustinov, Hanne Marstrand Strong, Peter Høeg og Thor Heyerdahl. Filmen er en opdagelsesrejse jorden rundt til USA, Japan, Hong Kong, Central Amerika, Afrika, Skandinavien, Peru, Thailand og Bhutan - på jagt efter det virkelige fremskridt. Hvilke værdier og visioner vil vi bruge vores liv på i tiden, der kommer?

Referencer

Eksterne henvisninger 
 

Dokumentarfilm fra Danmark
Danske film fra 1999
Kampen mod Kræften

Kampen mod Kræften er en dansk dokumentarfilm fra 1947, der er instrueret af Carl Th. Dreyer efter manuskript af ham selv og Carl Krebs. En forkortet udgave blev udsendt samme år med titlen Vent ikke for længe.

Handling 
En skildring af et par alvorlige tilfælde af kræft, hvor symptomerne er blevet værre, end hvis patienterne havde opsøgt en af de store kræftstationer. Motto: "Vent ikke for længe. Kom til en af landets tre radiumstationer."

Referencer

Eksterne henvisninger 
 

Danske film fra 1947

Dokumentarfilm fra Danmark
Kræft
Film instrueret af Carl Th. Dreyer
The seventh age

The seventh age er en film instrueret af Torben Anton Svendsen efter manuskript af Carl Th. Dreyer.

Handling 
Aldersrente er en rettighed, som tilkommer enhver dansker med en mindre indkomst. Vi besøger ældre mennesker i boliger, der er bygget til dem, på alderdomshjem og i 'De gamles By', og får indtryk af, hvordan livet leves til hverdag og fest.

Referencer

Eksterne henvisninger 
 

Danske film fra 1947

Dokumentarfilm fra Danmark
Statsradiofoniens barndom

Statsradiofoniens barndom er en film instrueret af Otto Schrayh efter manuskript af Otto Schrayh.

Handling 
Filmen viser den danske radios begyndelse. Man ser radioens pionerer i arbejde under primitive forhold, får et indtryk af de første radiolytteres sindsbevægelser, da de opfanger udsendelserne i hovedtelefonerne og overværer de forskellige udsendelsesformer, hørespil, morgengymnastik, pressens radioavis og koncerter.

Referencer

Eksterne henvisninger 
 

Danske film fra 1949

Danmarks Radio
Dokumentarfilm fra Danmark
Film om elektronik
Ploven (film)

Ploven er en film instrueret af Robert Saaskin efter manuskript af Finn Methling.

Handling 
Plovens historie fra oldtid til nutid.

Referencer

Eksterne henvisninger 
 

Danske film fra 1949

Film om jordbrug
Dokumentarfilm fra Danmark
Sten og menneske

Sten og menneske er en film instrueret af Henrik Fog-Møller efter manuskript af Henrik Fog-Møller.

Handling 
Malmön er en granit-ø i den svenske skærgård, 150 km. nord for Göteborg, hvor øen så at sige er et eneste stenbrud, og menneskene "er" stenene i stenbruddet.

Referencer

Eksterne henvisninger 
 

Danske film fra 1968

Dokumentarfilm fra Danmark
Portræt af et menneske

Portræt af et menneske er en film instrueret af Tue Ritzau.

Handling 
Billedhuggeren Harald Isenstein fortæller om sit liv og arbejde.

Referencer

Eksterne henvisninger 
 

Danske film fra 1971

Dokumentarfilm fra Danmark
Flygtning i Danmark

Flygtning i Danmark er en dansk dokumentarfilm fra 1969, der er instrueret af Werner Hedman efter manuskript af Mogens Vemmer.

Handling 
I 1965 modtog Dansk Flygtningehjælp en gruppe syge og nedbrudte mennesker fra flygtningelejr i Italien. To år efter ankomsten har Mogens Vemmer sat fire af disse mennesker stævne for at høre, om statsmedlidenhed er blevet til menneskelig forståelse.

Referencer

Eksterne henvisninger 
 

Danske film fra 1969

Flygtninge i Danmark
Dokumentarfilm fra Danmark
Høbjergning i Marsken

Høbjergning i Marsken er en dansk dokumentarfilm fra 1952, der er instrueret af Erik R. Knudsen.

Handling 
En beskrivelse af gammeldags høslet. Optagelserne, som har fundet sted i Vilslev enge i marskegnene, rekonstruerer høbjergningen, som den foregik omkring 1890. Slætkarlene samles på en gård i Kragelund by, hvor redskaberne gøres klar; de kører om eftermiddagen samlet i hestevogn ud til engene, hvor slætten påbegyndes. Folkene overnatter på engen i vognen og gør slætten færdig følgende formiddag. Filmen viser de gamle metoder for skærpning af leen, tilretning af strygen, vejring af græsset samt sammenrivning og læsning af høet.

Referencer

Eksterne henvisninger 
 

Danske film fra 1952

Dokumentarfilm fra Danmark
Indigofarvning i gamle dage

Indigofarvning i gamle dage er en dansk dokumentarfilm fra 1949 med instruktion og manuskript af Hans Lassen.

Handling 
Indigo var farveriernes vigtigste indfarvningsstof indtil omkring år 1900. Filmen om det er optaget i den gamle farvergård i Ebeltoft. Det demonstreres hvordan farvningen foregår, lige fra indigoen stødes i en stor jerngryde ved hjælp af kanonkugler, indtil tøjet efter at have gennemgået forskellige processer har fået den rigtige blå farve.

Referencer

Eksterne henvisninger 
 

Danske film fra 1949

Dokumentarfilm fra Danmark
Far bliver syg

Far bliver syg er en dansk dokumentarfilm fra 1951, der er instrueret af Torben Anton Svendsen efter manuskript af Arthur Elton.

Handling 
Dansk forkortet version af filmen "Health for Denmark" (1947). Filmen handler om, hvad man får ud af at være medlem af sygekassen.

Referencer

Eksterne henvisninger 
 

Danske film fra 1951

Sundhed i Danmark
Dokumentarfilm fra Danmark
St. Gotthardpasset (film)

St. Gotthardpasset er en film instrueret af Svend Aage Lorentz efter manuskript af Frede Lauritzen.

Handling 
St. Gotthardpasset er en af Alpernes koreste pasveje med kun een op- og nedtur. Filmen følger pasvejen nordfra, først gennem Reuss-dalen, hvis sider er stejle, dernæst gennem den flade Urseren-dal og i serpentiner op til pashøjden. Nedturen ender i Airolo, hvor klimaet er mildt, her munder jernbanetunnelen ud.

Referencer

Eksterne henvisninger 
 

Danske film fra 1953

Alperne
Dokumentarfilm fra Danmark
Vinduesplads

Vinduesplads er en dokumentarfilm instrueret og efter manuskript af Jens Ravn fra 1967.

Handling 
Man kan også køre i sporvogn for sin fornøjelses skyld, især når man er pensionist og har tid nok: Nogle gamle mennesker i København, kører i sporvogn på deres pensionistkort for at få tiden til at gå. Filmen tegner et nænsomt og lidt vemodigt billede af denne måske noget paradoksale rejselyst og sætter den i modsætning til det øvrige travle hverdagsliv i og udenfor sporvognen.

Referencer

Eksterne henvisninger 
 

Danske film fra 1967
Dokumentarfilm fra Danmark
Film instrueret af Jens Ravn
Hudegrunden, Vesterbro

Hudegrunden, Vesterbro er en dansk dokumentarfilm fra 1974 med instruktion og manuskript af Nils Vest.

Handling 
I en nedslidt del af Vesterbro etablerede man i 1970 en anderledes institution for kvarterets børn: byggelegepladsen "Hudegrunden", opkaldt efter en nedlagt oplagsplads for huder fra slagtede dyr i Kødbyen. Det vakte stor opsigt, da man til den nye institution søgte efter en pædagog med en marxistisk livsindstilling. Filmen fortæller om oprettelsen og det daglige arbejde i begyndelsen af 1970'erne.

Referencer

Eksterne henvisninger 
 

Danske film fra 1974

Vesterbro
Dokumentarfilm fra Danmark
Højskolejournal 1969

Højskolejournal 1969 er en dansk dokumentarfilm fra 1969, der er instrueret af Peter Roos efter manuskript af Franz Ernst. Filmen er optaget på Vallekilde og Krogerup Højskole.

Handling 
Højskolen som idé og funktion i dagens uddannelsessamfund, set i elevernes perspektiv. En stribe af elever kommer til orde, men kun et par forstandere og lærere. Herved tegnes et tidsbestemt billede af højskolen mere som metode og miljø end som begreb.

Referencer

Eksterne henvisninger 
 

Danske film fra 1969

Dokumentarfilm fra Danmark
Folkehøjskole
Havet omkring Danmark (dokumentarfilm fra 1936)

Havet omkring Danmark er en dansk dokumentarfilm fra 1936, der er instrueret af Herman Erasmi Sørensen efter manuskript af Niels Grunnet.

Handling 
17.000 fiskekuttere fanger for 65 mio. kr. årligt. Kort over Danmark med fiskepladser. Esbjergs kuttere sejler ud. En armada af små fartøjer. Danske fiskere kommer overalt i Nordsøen (kort). Nogle sejler til Færøerne, Island og Grønland. Mange grønlændere bruger gamle metoder, blandt andet isfangst. Men moderne teknik bruges også af grønlænderne, nemlig i torskefiskeri. Inspektionsskibet Ingolf. På Færøerne er hvalfangst den primære indtægtskilde. Torsk klargøres straks til nedsaltning. Torsk soltørres på Færøerne og stakkes til eksport (klipfisk).

Vesterhavet: snurrevod sættes ud og røgtes. Fiskere sejler til engelske havne med fisk. Fiskene smides på kajen. Det danske sømandshjem i Grimsby. Radiovejrmelding fra Blåvand Fyr. Redningsdamperen. Kertemindes flåde står til søs. Røgning af bornholmske sild på røgeri. Strygning af rejer. Bundgarn langs kysten. Makrel fiskes. Fiskeri efter dybvandsreje. Østers skrabes. Tunfiskeri (sportsfiskeri) i Øresund.

Charlottenlund Slot (Havundersøgelser). Omplantning af rødspætter fra Vesterhavet til de indre farvande. Mærkning af rødspætter. Danske biologer er højt ansete. Dr. Blegvads fiskekutter brugt i Persien. Dansk fiskekonserves berømt for sin gode kvalitet. Danske dambrugsørreder spises overalt i Europa. Fisk levende eller iset sendes til England. Filettering på fabrik. Damfisk sælges i Berlin, London, Paris, Wien, Prag, Schweiz og Rom.

Referencer

Eksterne henvisninger 
 

Danske film fra 1936
Fiskeri
Dokumentarfilm fra Danmark